gl gl et es es es gl en gl gl gl es es gl gl gl gl gl gl gl es gl gl en gl es gl fr
Texto da Petición – Por la Democracia Directa.org
Ejerciendo el Derecho a Decidir por la Democracia Directa
AS PERSOAS ABAIXO ASINANTES, ao abeiro do artigo 29 da Constitución española de 1978 que recoñece o dereito fundamental de petición colectiva, e de acordo co previsto pola Lei Orgánica 4/2001, do 12 de novembro, SOLICITAMOS QUE, no exercicio das súas competencias constitucionais, o PARLAMENTO DE GALICIA remita á Mesa do Congreso dos Deputados unha proposición para a reforma dos artigos 87.3, 92 e 166 da Constitución, de xeito que:
se supriman os límites materiais que impiden o exercicio da iniciativa lexislativa popular en materias propias de lei orgánica, tributarias ou de carácter internacional e no relativo á prerrogativa de graza,
o referéndum previsto no artigo 92, ademais de sobre cuestións políticas de especial transcendencia, poida versar, tal e como contempla o Anteproxecto de Constitución, sobre as leis votadas polas Cortes Xerais e aínda non sancionadas, e a derrogación de leis en vigor. Tamén que o referéndum poida ser solicitado por 500.000 persoas e que o resultado sexa vinculante se participou na votación a maioría de quen teña dereito a facelo e se o aproban por maioría dos votos validamente emitidos,
a cidadanía poida, en número de 500.000 persoas, promover a reforma da Constitución.
Solicitamos que unha vez aprobada esta reforma polas Cortes Xerais se someta a referéndum de acordo co previsto no artigo 167 da Constitución.
Finalmente, pedimos que a contestación a esta petición se inserte no diario oficial que corresponda.
Para os efectos de calquera notificación, enviar as…(Nome e enderezo da persoa responsable para recibir notificacións)
De acordo coa Lei Orgánica 15/1999, de 13 de decembro, de protección de datos de carácter persoal, informase que os datos aquí incluídos non se destinan a un ficheiro organizado, e o seu uso se esgota na entrega de sinaturas para o exercicio voluntario e colectivo do dereito de petición promovido polas Asembleas que a apoian (https://porlademocraciadirecta.org/¿quienes-somos/). Os datos (nome, documento de identidade, sinatura e nacionalidade) son os mínimos esixidos pola Lei Orgánica 4/2001, que regula o dereito de petición, e se entregarán no Parlamento de Galicia como destinataria da petición. O responsable da súa custodia e entrega é Pablo J. González Novoa, Costa da Palloza nº5, 20 Estudo, Apartado de Correos 15006, A Coruña (Galicia).
WordPress Theme Custom Community 2 developed by Macho Themes
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies, pinche el enlace para mayor información.más info